San Bartolomeu kalnas

San Bartolomeu kalnas () – kalva Portugalijoje, Leirijos apskrityje, prie rytinių Nazarė miesto pakraščių. Aukštis – 156 m. Kalva magminės kilmės. Į kalno viršūnę veda statūs laiptai. Viršūnėje yra apžvalgos bokštas, kryžius bei šv. Baltramiejaus ir šv. Blažiejaus koplyčia. Šios koplyčios siejamos su legenda apie Nazarė miestą – kai 711 m. karalius Roderikas ir brolis Romanas čia pasitraukę po pralaimėto mūšio musulmonams, drauge su Švč. Nazarė Dievo Motinos atvaizdu jie atsigabenę iš šv. Baltramiejaus bei šv. Blažiejaus relikvijas. Kasmet, vasario 3 dieną, minint šv. Blažiejų, į koplyčias kopia Nazarė gyventojai.Macatrão, Armando; O Ermitão; Leiria, 2000.Soares, José; Mitos da Lagoa; Nazaré, 2002.

Kalnas ir jo apylinkės 1979 m. paskelbtos gamtos draustiniu. Čia rasta 150 induotinių augalų rūšių, iš kurių 15 endeminės Pirėnų pusiasalyje. Veši pušynai, žemuoginiai arbutai (Arbutus unedo), kermesiniai ąžuolai (Quercus coccifera) ir kt.Monte de S. Bartolomeu (S. Brás), cm-nazare.pt

 Šaltiniai 

Kategorija:Portugalijos kalnai